વર્ષ 1995ની બેસ્ટ લવ સ્ટોરી દિલવાલે દુલ્હનિયા લે જાયેંગે આજે પણ બેસ્ટ છે . અરે એવું અમે નથી કહેતાં . ઇંગ્લૅન્ડની સૌથી મોટી પે - પર - વ્યૂ કમ્પની દ્વારા કરાવવામાં આવેલ ઑનલાઇન વૉટિંગનું આ તારણ છે . હિન્દી સિનેમાના સો વર્ષ પૂર્ણ થવા પ્રસંગે પે - પર - વ્યૂ કમ્પનીએ ઑનલાઇન મતદાન કરાવ્યું હતું . તેમાં સૌથી વધુ વોટિંગ એટલે કે 47 ટકા મત દિલવાલે દુલ્હનિયા લે જાયેંગેને મળ્યાં છે . ડીડીએલજે ફિલ્મે નંબર વનની પૉઝિશન 1951માં બનેલી રાજ કપૂરની આવારા , 1957માં રિલીઝ થયેલ મહેબૂબ ખાનની મધર ઇન્ડિયા તથા 1975માં આવેલ રમેશ શિપ્પીની શોલે જેવી ફિલ્મોને મહ્તા આપી હાશલ કરી છે . નોંધનીય છે કે દિલવાલે દુલ્હનિયા લે જાયેંગે આદિત્ય ચોપરા દિગ્દર્શિત પ્રથમ ફિલ્મ હતી . નિર્માતા યશ ચોપરા હતાં . આ રોમાંટિક ડ્રામા અંગે યશ ચોપરાએ જણાવ્યુ હતું કે ફિલ્મનો હીરો હીરોઇનને ભગાડીને નથી લઈ જતો , પણ તેના ઘરના લોકોની સંમતિથી અપનાવે છે . તેથી જ આ ફિલ્મ લોકોને ગમી છે . સિલ્વર સ્ક્રીન ઉપર રાજ - સિમરન એટલે કે શાહરુખ ખાન અને કાજોલને બેસ્ટ લવર બનાવનાર આ ફિલ્મ ભારતીય સિનેમાની અમર ફિલ્મ થઈ ગઈ છે . આ ફિલ્મ મુંબઈના મરાઠા મંદિર થિયેટરમાં 900 વિક ચાલી હતી કે જે એક રેકૉર્ડ છે .